Տեղը պատահական չեն ընտրել. փոքրիկ սրբավայրը` Սուրբ Սարգիս մատուռը, տարիներ շարունակ ծառայում է որպես ուխտատեղի: Ի վերջո, բարձրախոսով մարդն էլ բացատրում է, որ «դերի» կարնո բարբառով նշանակում է բնակավայրից դուրս ուխտագնացություն իրականացնել, սրբավայր կամ վանք գնալ, մոմ վառել, ժողովրդական տոնախմբություն կազմակերպել: Երբեմն այն համընկնում է Վարդավառի հետ, և Դերին կրկնատոն է դառնում` միախառնվելով «ջրոցիի» հետ: